ΓΡΑΠΤΗ ΕΡΩΤΗΣΗ E-1013/01

υποβολή: Salvador Garriga Polledo (PPE-DE) προς την Επιτροπή

(30 Μαρτίου 2001)

Θέμα: Ευρωπαϊκό Σχέδιο Ψηφιακής Εκπαίδευσης

Πάνω από 1,5 εκατομμύριο θέσεις εργασίας μπορεί να μείνουν κενές στην Ευρώπη το 2003, στο πλαίσιο των νέων τεχνολογιών της πληροφορίας. Για να αποφευχθούν μελλοντικές ελλείψεις και να καλυφθούν οι σημερινές, το σύνολο των κρατών μελών της ΕΕ θα πρέπει να ξεκινήσει μια αληθινή σταυροφορίαπέρ της ψηφιακής εκπαίδευσης, ώστε να αποτραπεί ένα από τα πιο σημαντικά εμπόδια για την ευρωπαϊκή οικονομική ανάπτυξη.

Για να επιτύχουμε ένα επίπεδο ψηφιακής εκπαίδευσης αντίστοιχο του σημερινού αμερικανικού, θα πρέπει να αντιμετωπίσουμε με το μέγιστο δυνατό σθένος μια πρόκληση που η Ευρωπαϊκή Ένωση δεν μπορεί να αφήσει αναπάντητη.

Μπορεί ναποδείξει η Επιτροπή τι σκέπτεται ως προς τη στήριξη που η ιδιωτική πρωτοβουλία μπορεί να περιμένει από την κοινοτική πολιτική σε αυτό το θέμα, ώστε και η ίδια να προσφέρει την απαραίτητη συνδρομή της για την προαγωγή και ενθάρρυνση της ψηφιακής εκπαίδευσης όσο το δυνατόν περισσότερων επαγγελματιών προκειμένου να καλυφθεί το σημερινό αλλά και το μελλοντικό προβλεπόμενο έλλειμμα ειδικευμένων εργαζόμενων στον τομέα των νέων τεχνολογιών της πληροφορίας;

Απάντηση της κας Διαμαντοπούλου εξ ονόματος Επιτροπής

(18 Ιουνίου 2001)

Η Επιτροπή αποδίδει μεγάλη σημασία στο θέμα της εταιρικής σχέσης δημόσιου - ιδιωτικού τομέα στον τομέα της προώθησης της εκπαίδευσης για τις νέες τεχνολογίες.

Προς τούτο ο αξιότιμος βουλευτής παρακαλείται να ανατρέξει στην απάντηση που έδωσε η Επιτροπή στη γραπτή ερώτηση E-605/01 του κ. Naranjo Escobar.(1)

Ένα παράδειγμα σε αυτό το πλαίσιο είναι η συνάντηση κορυφής σχετικά με το eLearning (eLearning Summit, La Hulpe, 10-11 Μαΐου 2001(2)), που οργανώθηκε με πρωτοβουλία πρωτοπόρων επιχειρήσεων των τομέων των πολυμέσων και των τεχνολογιών της πληροφορίας και της επικοινωνίας (ΤΠΡ) (IBM, Cisco Systems, Nokia, SanomaWSOY, SmartForce) σε συνεργασία με την Επιτροπή. Σε αυτή τη συνάντηση δόθηκε η ευκαιρία να γίνουν θεματικές συζητήσεις με τη συμμετοχή του δημόσιου και του ιδιωτικού τομέα για την ανάπτυξη στρατηγικού προγράμματος νέων προτύπων δημόσιων και ιδιωτικών εταιρικών σχέσεων που συμβάλλουν στην ανάπτυξη του eLearning.

Το σχέδιο δράσης eLearning ανήκει στο πλαίσιο του σχεδίου δράσης eEurope, του οποίου μία από τις προτεραιότητες είναι η επένδυση στον άνθρωπο και στη γνώση. Η πρόοδος σε εθνικό επίπεδο όσον αφορά την επίτευξη των στόχων του eEurope για την εκπαίδευση και την κατάρτιση παρακολουθείται και οι περισσότεροι από

αυτούς τους στόχους πρέπει να επιτευχθούν έως το τέλος του 2002. Οι ειδικοί δείκτες στους οποίους βασίζεται αυτή η προσέγγιση εγκρίθηκαν από το Συμβούλιο εσωτερική αγορά στις 30 Νοεμβρίου 2000. Για την πρόοδο που σημειώθηκε γίνεται τακτικά συγκριτική αξιολόγηση (benchmarking) βάσει αναγνωρισμένων μεθόδων (ερευνών του Ευρωβαρομέτρου και/ ή δεδομένων που παρέχουν τα κράτη μέλη, κυρίως η ομάδαψηλού επιπέδου ESDIS(3) (Απασχόληση και κοινωνική διάσταση της κοινωνίας της πληροφορίας)).

(1) ΕΕ C 318 E της 13.11.2001, σελ. 86.

(2) Για περισσότερες πληροφορίες μπορείτε να επικοινωνήσετε με Multimedia_Ventures@compuserve.com ή jim.ayre@multimediaventures.com.

(3) http://europa.eu.int/comm/employment_social/soc-dial/info_soc/esdis/index.htm.